b'\n_START_ARTICLE_\nGrenki sade\xc5\xbei pravice\n_START_SECTION_\nVsebina\n_START_PARAGRAPH_\nNastopajo \xc5\xa1tiri osebe, dva fizi\xc4\x8dno pohabljena \xc4\x8dloveka, Grbavec in Gobavec, in dve osebi ozna\xc4\x8deni zgolj v funkcionalnem razmerju, Jemavec in Dajavec. Te osebe niso pravi dramski karakterji, saj se njihova vloga menjava iz prizora v prizor. V 58 prizorih odigrajo kar 140 vlog. Spol osebe ni dolo\xc4\x8den in se spreminja. Z mnogimi razli\xc4\x8dnimi prizori in prizori\xc5\xa1\xc4\x8di se razbija prostor in \xc4\x8das, pa tudi kontinuiteta dogajanja. Tako avtorsko hotenje sicer razbije celoto na posamezne sekvence, vendar vse te sekvence skupaj \xc5\xa1ele omogo\xc4\x8dajo celovito do\xc5\xbeivetje Jesihove interpretacije \xc5\xbeivljenja. Te sekvence so v bistvu stanja, ki obra\xc5\xbeunavajo - po lestvici od igrivosti, humornosti, grotesknosti do absurda - z najrazli\xc4\x8dnej\xc5\xa1imi eksistencialno-socialnimi kvalitetami, tako da se nam poka\xc5\xbee svet in \xc5\xbeivljenje v njem kot igra in kot nesmisel hkrati.'